มันนี่ทูเดย์
นายจำเริญ โพธิยอด รองอธิบดี รักษาการที่ปรึกษาด้านการพัฒนาและบริหาร การจัดเก็บภาษี ในฐานะโฆษกกรมศุลกากร เปิดเผยว่า
27 ก.พ. 2559

กรุงไทยรับชำระค่าใบขนสินค้าผ่านเน็ต
นายจำเริญ โพธิยอด รองอธิบดี รักษาการที่ปรึกษาด้านการพัฒนาและบริหาร การจัดเก็บภาษี ในฐานะโฆษกกรมศุลกากร เปิดเผยว่า กรมศุลกากรได้ร่วมมือกับธนาคารกรุงไทย เพิ่มช่องทางการรับชำระเงินค่าธรรมเนียมใบขนสินค้าขาเข้าหรือขาออกอีก 3 ช่องทาง คือ ผ่านเครื่องเอทีเอ็ม ผ่านระบบเว็บไซต์ที่ให้บริการลูกค้าประเภทบุคคลธรรมดา และกลุ่มลูกค้านิติบุคคล เริ่มให้บริการตั้งแต่เดือน มี.ค. 2559 ซึ่งเป็นบริการที่เพิ่มขึ้นจากเดิมที่สามารถชำระค่าธรรมเนียมตามใบแจ้งหนี้ผ่านสาขาธนาคาร หรือการชำระด้วยตนเองที่กรมศุลกากร
ทุนสำรองฯ เพิ่ม 1.5 พันล้านเหรียญ
ธนาคารแห่งประเทศไทย (ธปท.) รายงานตัวเลขทุนสำรองเงินตราต่างประเทศของไทย ณ วันที่ 19 ก.พ. อยู่ที่ 167.1 พันล้านเหรียญสหรัฐ หรือ 5,958 พันล้านบาท (อัตราแลกเปลี่ยนที่ 35.66 บาท/เหรียญสหรัฐ) เพิ่มขึ้น 1,500 ล้านเหรียญสหรัฐ หรือ 5,300 ล้านบาท จากวันที่ 12 ก.พ. ที่มีทุนสำรอง 165.6 พันล้านเหรียญสหรัฐ หรือ 5,905 พันล้านบาท ด้านฐานะฟอร์เวิร์ดสุทธิของไทย วันที่ 19 ก.พ. อยู่ที่ 11.5 พันล้านเหรียญสหรัฐ เพิ่มขึ้น 300 ล้านเหรียญสหรัฐ จากวันที่ 12 ก.พ.
แบงก์กรุงเทพปันผลหุ้นละ 6.50 บาท
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ เปิดเผยว่า ที่ประชุมคณะกรรมการธนาคารเห็นชอบให้จ่ายเงินปันผลสำหรับผลการดำเนินงานปี 2558 หุ้นละ 6.50 บาท รวมเป็นเงินทั้งสิ้น 1.2 หมื่นล้านบาท กำหนดรายชื่อผู้มีสิทธิได้รับเงินปันผลวันที่ 25 เม.ย.